CELEX: 62011CN0634
Language: et
Date: 2011-12-09 00:00:00
Title: Kohtuasi C-634/11: Eelotsusetaotlus, mille on esitanud High Court of Ireland (Iirimaa) 9. detsembril 2011 — Anglo Irish Bank Corporation Ltd versus Quinn Investments Sweden AB jt

10.3.2012   
            
            
               ET
            
            
               Euroopa Liidu Teataja
            
            
               C 73/15
            
         Eelotsusetaotlus, mille on esitanud High Court of Ireland (Iirimaa) 9. detsembril 2011 — Anglo Irish Bank Corporation Ltd versus Quinn Investments Sweden AB jt
   (Kohtuasi C-634/11)
   2012/C 73/28
   Kohtumenetluse keel: inglise
   
      Eelotsusetaotluse esitanud kohus
   
   High Court of Ireland
   
      Põhikohtuasja pooled
   
   
      Hageja: Anglo Irish Bank Corporation Ltd
   
      Kostjad: Quinn Investments Sweden AB; Sean Quinn; Ciara Quinn; Colette Quinn; Sean Quinn Jnr; Brenda Quinn; Aoife Quinn; Stephen Kelly; Peter Daragh Quinn; Niall McPartland Indian Trust AB
   
      Eelotsuse küsimused
   
   
               1.
            
            
               [Käesolev] eelotsusetaotlus puudutab nõukogu 22. detsembri 2000. aasta määruse (EÜ) nr 44/2001 kohtualluvuse ja kohtuotsuste täitmise kohta tsiviil- ja kaubandusasjades (edaspidi „määrus nr 44/2001”) artiklit 28 (edaspidi „artikkel 28”) ja menetluskorda, mida liikmesriigi kohtul (edaspidi „liikmesriigi A” kohtud) tuleb rakendada, kui artikli 28 alusel vaidlustatakse asja läbivaatamise ja menetluses otsuse tegemise allumine sellele kohtule (edaspidi „kolmas menetlus”) juhul, kui:
               
                           a)
                        
                        
                           liikmesriigi A kohtutes on kõigepealt algatatud menetlus (edaspidi „esimene menetlus”), mis võib olla seotud menetlusega (edaspidi „teine menetlus”), mis on algatatud teise liikmeriigi (edaspidi „liikmesriik B”) kohtutes; ja
                        
                     
                           b)
                        
                        
                           liikmesriigi A kohtutes on algatatud menetlus (edaspidi „kolmas menetlus”), mis võib olla seotud nimetatud teise menetlusega; ja
                        
                     
                           c)
                        
                        
                           liikmesriigi A kohtutes on nõukogu määruse (EÜ) nr 44/2001 artikli 28 alusel vaidlustatud menetluse läbiviimise ja selles otsuse tegemise allumine liikmesriigi A kohtutele põhjendusel, et teine menetlus (liikmesriigi B kohtutes) ja kolmas menetlus (liikmesriigi A kohtutes) on seotud menetlused artikli 28 tähenduses.
                        
                     
         
               2.
            
            
               Eelkõige palutakse Euroopa Liidu Kohtul (edaspidi „Euroopa Kohus”) teha otsus järgmistes küsimustes:
               
                           1.
                        
                        
                           Kas liikmesriigi A kohtud peaksid ootama, kuni liikmesriigi B kohtutele eeldatavalt esitatakse taotlus ja nad teevad otsuse selle kohta, kas liikmesriigi B kohtutel tuleb teine menetlus peatada või jätta selles hagi läbi vaatamata vastavalt nõukogu määruse (EÜ) nr 44/2001 artiklile 28, enne kui liikmesriigi A kohtud teevad otsuse, kas peatada menetlus või jätta selles hagi läbi vaatamata;
                        
                     
                           2.
                        
                        
                           Kas liikmesriigi A kohtud võivad — kui neil ole vaja oodata, kuni liikmesriigi B kohtutele eeldatavalt esitatakse taotlus ja nad teevad otsuse selle kohta, kas liikmesriigi B kohtutel tuleb teine menetlus peatada või jätta selles hagi läbi vaatamata vastavalt nõukogu määruse (EÜ) nr 44/2001 artiklile 28, enne kui liikmesriigi A kohtud teevad otsuse, kas peatada menetlus või jätta selles hagi läbi vaatamata —, arvesse võtta esimest menetlust selle otsustamisel, kas peatada kolmas menetlus või jätta selles hagi läbi vaatamata;
                        
                     
                           3.
                        
                        
                           Kui liikmesriigi B kohtud leiavad, et nad on teises menetluses kohtualluvuse järgi pädevad, siis kas liikmesriigi A kohtutel on õigus võtta arvesse esimest menetlust selle otsustamisel, kas peatada menetlus või jätta selles hagi läbi vaatamata nõukogu määruse (EÜ) nr 44/2001 nr 44/2001 artikli 28 alusel;
                        
                     
                           4.
                        
                        
                           Kas ajaolu, et kolmanda menetluse hageja oleks esimeses menetluses saanud kolmanda menetluse toimumise tõttu esitada vastuväite (kuid ei teinud seda), on oluline, ning kui jah, siis millised on kohased kaalutlused, mida liikmesriigi A kohtud peavad kõnealuse teguri puhul arvesse võtma selle otsustamisel, kas [nad] peaksid kolmandas menetluses pädevusest loobuma või selle menetluse peatama nõukogu määruse (EÜ) nr 44/2001 artikli 28 alusel.